| Dato |
| --- |

| Kontakt |
| --- |
|  |

# Høringssvar vedr. budget 2025-2028

**Skolebestyrelsen og MED-udvalget ved Rynkevangskolen udtaler vedr. høringsmaterialet:**

**Resume:**

**Hold momentum**

**Bevar fokus på tidlig indsats**

Undgå at spare på skoleområdet ved salamimetoden (rammetilpasning, råderumskatalog 19).

Skoleområdet og udviklingen af skoleområdet kræver fortsat opmærksomhed og finansiering tæt på, hvor opgaven udføres i praksis.

Undgå at nedprioritere børnehavebørnenes udviklingsmuligheder inden skolestart (Råderumskataloget 17 – etablering af førskoletilbud)

**Folkeskolen for alle børn – international skole?**

En international skole er umiddelbart en god idé for Kalundborg Kommune.

Bestyrelsen og MED har drøftet et risikoperspektiv, hvor en internationale skole kan bidrage til, at elevsammensætningen på Rynkevangskolen og andre folkeskoler ikke afspejler befolkningssammensætningen.

Opmærksomhed på at skolerne i forvejen er presset på faldende elevtal.

**Analyse af vedligeholdelsesefterslæb på skolerne**

Det er positivt at der nu foreligger konkret og alarmerende datamateriale.

Bygningsmassen er, som analysen viser, i generelt dårlig stand på hele skoleområdet. Demografiudfordringen (faldende børnetal) samt vedligeholdelsesefterslæbet kan med fordel anskues samlet. Rynkevangskolen efterlyser handling.

## Anbefaling til videre budgetbehandling:

1. Bevar momentum!
2. Bevar fokus på tidlig indsats
3. International Skole – skævvridning af folkeskolen?
4. Vedligeholdelsesefterslæbet – konkret tidsplan efterlyses
5. Busdrift til naturskolen

## Supplerende kommentarer

**Ad 1) Hold momentum**

Der forventes bedre finansiering senest fra 2027. Kalundborg Kommune er i vækst og i budgetlægningen anbefales kloge beslutninger, som ikke hæmmer momentum i at skabe nye positive vækstmuligheder for Kalundborg Kommune i et nyt paradigme med mere gunstige demografiske parametre. Kan vi tåle at trække på kassebeholdningen i et år? Vi anerkender udfordringen på finansieringen af budgettet 2025 og evt. 2026.

## Ad2) Bevar fokus på tidlig indsats

## O8.01

## Rammetilpasning på skoleområdet. Den politiske vilje som i nogle år har været der til at prioritere tidlig indsats på dagtilbuds- og skoleområdet har været vigtig for at skabe gode og bæredygtige børneliv. Vi er enige i den riskoanalyse, som råderumskataloget beskriver (Råderumskatalog 19)

## At tilbyde små børn fra 4 år og 10 måneder en noget dårligere normering og endnu et skift i institution vil betyde markant dårligere muligheder for at arbejde med børnenes modenhed, sproglige og motoriske kompetencer. I Rynkevangskolens skoledistrikt har der været en stigning i antallet af skoleudsættelser, hvilket er meget positivt.

Hvis skoleudsatte børn skal blive i børnehaven alene efter deres kammerater, er rykket videre vil det betyde mere før sommerferien end efter sommerferien, da sommerferien for mange børn betyder en naturlig pause og overgang til nye rammer. (Råderumskatalog 17).

Særligt fokus er at vi på Rynkevangskolen har inklusionscenter og om hvordan visiterede 0. klasser skal kunne indgå i et førskoletilbud sammen med ikke -visiterede elever på en dårligere normering end i børnehaven.

Råderumskatalog 32 (mindre varmeforbrug). Det anbefales ikke, da eleverne ved 19 grader fryser og de kan ikke koncentrere sig.

**Ad 3) Folkeskole for alle – International Skole?**

En international skole er i et Kalundborg perspektiv en god idé.

Bestyrelsen og MED har drøftet et risikoperspektiv, hvor en internationale skole kan bidrage til, at elevsammensætningen på Rynkevangskolen og andre folkeskoler ikke afspejler befolkningssammensætningen.

Velfungerende og ressourcestærke forældre/elever vil potentielt have endnu bedre muligheder for at samle sig på enkelte skoler. Anbefaling af at være meget skarp i optagelseskriterier, så også børn med ikke-vestlig baggrund eller nyankomne børn uden engelsksprogkundskaber kan optages ligesom basisdansk (begynderdansk) bør tilbydes sammen med basisengelsk (begynderengelsk) for alle børn og klassetrin.

Det bør undersøges om det er muligt at finde undervisere til opgaven som kan rekrutteres, tilknyttes og aflønnes på lige vilkår med øvrige undervisere i Kalundborg Kommune. Holder den tildelte ramme?

## Ad 4) vedligeholdelsesefterslæbet

Bygningsmassen er, som analysen viser, generelt i dårlig stand på. Demografiudfordringen (faldende børnetal) samt vedligeholdelsesefterslæbet kan med fordel anskues samlet. Rynkevangskolen efterlyser konkrete beslutninger vedr. efterslæbet.

Skolebestyrelsen og MED anbefaler at handle på notatet nu. Det bliver kun dyrere at vente.

**Ad 5) Busdrift til naturskolen og buskort**

Det er uretfærdigt at alle skoler uanset antal klasser får det samme antal busture og at særskilte busture til naturskolen er væk. Det betyder at fx Naturfagspakker ikke kan udnyttes fuldt ud.

MED-udvalget anbefaler at tildeling af buskort har samme krav til afstand, alder og farlig trafikvej, gælder for hele kommunen. (Rådigheds

Chenette Andersen

Formand for skolebestyrelsen

Torben Rasmussen

Næstformand i MED og TR for lærerne